स्वार्थ को महत्व देने के कारण ही संबंधों में बढ़ रही खटास: ऋषभ
ज्ञान वल्लभ उपाश्रय प्रांगण में सोमवार को जैन संत महेंद्र सागर मसा के सुशिष्य विवेक सागर मसा ने प्रवचन में कहा कि हम मत पंथ की संकीर्ण मान्यताओं की दीवारों को तोड़ दें। हमें छोटा सा मानव जीवन मिला है उसे राग द्वेष में न गंवाए। अपने आग्रहों को हटाकर प्रेम का व्यवहार करे। सब में भगवान का रूप निहारे। हम एक शुद्ध आत्मा है। हम सभी भगवान महावीर के उपासक है। भगवान ने हमें प्रेम से रहने का उपदेश दिया है उसे सदा याद रखे।
मुनि ऋषभ सागरजी मसा ने प्रवचन में कहा कि जीवन में दोषों को स्थान देकर हमने दुख ही उत्पन्न किया है। आज का मानव स्वार्थ में फंसकर अपने उपकारियों को भी भूल जाता है। हमारी एक- एक क्रिया में कइयों का उपकार है। हमें स्वांस भी लेना है तो वृक्षों का उपकार है, पेट भरना हो तो किसान का उपकार है, हर व्यक्ति का हम पर उपकार है। हम जिस समाज में जीते है उसका हम पर कर्ज है। यदि ये समाज हमें सम्बल न देता ख्,तो हमारे संस्कारों का दिवाला निकल जाता। समाज के कारण ही हमारी संस्कृति टिकी हुई है। आज हम समाज से लेते अधिक है देते कम है। अधिकारों के प्रति सजग रहते है पर कर्तव्यों के प्रति उदासीन रहते हैं। समाज में जीवन जीते हुए स्वार्थ को महत्त्व देने के कारण हमारे संबंधों में खटास बढ़ रही है। धर्म भी हम मात्र परंपरा के निर्वाह के लिए ही करते है।
धर्म भी पाप के भय से ही करते है जबकि धर्म तो प्रेम से करना चाहिए। संघ की ओर से अध्यक्ष दिनेश लोढ़ा ने मुनिवृन्द से अधिक से अधिक नगर में स्थिरता प्रदान करते हुए धर्म लाभ देने का निवेदन किया। मुनिश्री ने बालोद की ओर विहार की संभावना व्यक्त की।
डौंडीलोहारा. उपाश्रय प्रांगण में प्रवचन देते साधु।
hin_Deva hin_Deva hin_Deva hin_Deva hin_Deva